Document ID: 32003D0861

32003D0861
L 325/44
SLUŽBENI LIST EUROPSKE UNIJE
08.12.2003.
ODLUKA VIJEĆA
od 8. prosinca 2003.
o analizi i suradnji s obzirom na krivotvorene kovanice eura
(2003/861/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno treću rečenicu njegovog članka 123. stavka 4.,
uzimajući u obzir prijedlog Komisije,
uzimajući u obzir mišljenje Europske središnje banke (1),
budući da:
(1)
Uredba Vijeća (EZ-a) br. 1338/2001 od 28. lipnja 2001. o utvrđivanju mjera potrebnih za zaštitu eura od krivotvorenja (2), a posebno njezin članak 5. predviđa da nacionalni centri za analizu kovanica (NCAK) u svakoj državi članici i Europski tehnički i znanstveni centar (ETZC) analiziraju i razvrstavaju krivotvorene kovanice eura. Komisija je od 2000. godine osigurala okvir za koordinaciju odgovarajućih mjera i tehničkih tijela.
(2)
Od listopada 2001. ETZC privremeno obavlja svoje zadatke pri francuskoj kovnici novca uz administrativnu podršku i upravljanje Komisije na temelju razmjene pisama između predsjednika Vijeća i francuskog ministra financija od 28. veljače i 9. lipnja 2000.
(3)
Radi osiguranja stalne i neovisne zaštite kovanica eura od krivotvorenja, Komisiji bi trebalo dodijeliti odgovornost za izvršavanje aktivnosti ETZC-a i za osiguranje koordinacije nadležnih tehničkih tijela pri njihovim djelovanjima u tom području,
DONIJELO JE OVU ODLUKU:
Članak 1.
Komisija osniva Europski tehnički i znanstveni centar te osigurava njegovo djelovanje i koordinaciju mjera za zaštitu kovanica eura od krivotvorenja koje su poduzela nadležna tehnička tijela.
Članak 2.
Ova je Odluka upućena državama članicama koje su prihvatile euro kao svoju jedinstvenu valutu.
Sastavljeno u Bruxellesu 8. prosinca 2003.

Labels: 10
2
11
15